**FINANŠU KOMITEJAS**

**SĒDES PROTOKOLS**

Nr.3

 2023. gada 19. aprīlī

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Māris Beļaunieks.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers.

**Sēdē piedalās:** Agris Blumers, Andis Matvejevs, Andris Zunde, Anna Siliņa, Antra Kamala, Ārija Mikša, Artis Ārgalis, Arvīds Ozols, Beāte Kožina, Inga Neimane, Dace Tauriņa (dace.taurina@aloja.lv), Dana Buša, Diāna Gederta, Digna Būmane, Dita Lejniece, Džūlija Sniķere, Edmunds Liepiņš, Evija Keisele, Ģirts Ieleja, Gita Zariņa, Guna Broma, Guna Jirgensone, Guna Paegle, Gundega Audzēviča, Gunita Meļķe-Kažoka, Ieva Celmiņa, Ilga Tiesnese, Ilona Jēkabsone, Ilze Kapmale, Ilze Millere, Ilze Ozoliņa, Ilze Rubene, Ināra Lazdiņa, Sporta skola (inese.dubulte@limbazunovads.lv), Ineta Cīrule, Ineta Laizāne, Inga Zālīte, Ivars Birzgalis, Iveta Beļauniece, Izita Kļaviņa, Jana Beķere, Jana Lāce, Jana Mošura, Juris Graudiņš, Kārlis Irmejs, Katrīna Žibala, Kristaps Močāns, Lāsma Liepiņa, Liene Berga, Guna Grote-Majore, Līga Viļčinska, Ilze Žūriņa-Davidčuka, Mārtiņš Grāvelsiņš, Pēteris Magone, Inga Indriksone, Raimonds Straume, Raivis Galītis, Regīna Tamane, Rihards Būda, Ieva Zilvere, Santa Čingule, Santa Andersone, Sarma Kacara, Sigita Upmale, Sintija Zute, Skaidrīte Mitrevica – Galīte, Kristīne Mežapuķe, Solvita Kukanovska, Ainārs Liniņš, Gunita Bisniece, Viktors Zujevs, Aira Lapkovska, Ziedonis Rubezis, Ziedonis Tomsons.

**Darba kārtība:**

1. Par darba kārtību.
2. Par Limbažu novada pašvaldībai piederošo akciju sabiedrības “CATA” akciju atsavināšanas procesa uzsākšanu.
3. Par 2023. gada plānoto budžeta izdevumu samazināšanu granulu iegādei un degvielas izmaksām.
4. Par debitoru pārmaksu izslēgšanu no bilances.
5. Par pašvaldībai piederošā dzīvokļa īrnieka neatgūstamā parāda norakstīšanu.
6. Par līdzfinansējuma piešķiršanu Limbažu apvienības pārvaldei pasākumam - skolēnu nodarbinātība vasarā.
7. Par pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie.
8. Par grozījumu veikšanu Limbažu novada domes 2022.gada 3.oktobra lēmumā Nr.990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8.).
9. Par 11. Akustiskās mūzikas festivāla „Sudraba kaija 2023” konkursa nolikuma apstiprināšanu.
10. Par teātra festivāla dalības maksas apstiprināšanu.
11. Par projekta „Zini, sargā, copē” finansējuma iekļaušanu 2023.gada budžetā.
12. Par līdzfinansējuma piešķiršanu biedrības “Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesa nodrošināšanai".
13. Par video novērošanas ierīkošanu Limbažu muzeja ekspozīciju un izstāžu zālēs Burtnieku ielā 7, Limbažos.
14. Par Limbažu novada pašvaldības amatpersonu dienesta transportlīdzekļu degvielas limitu un patēriņu normu noteikšanu.
15. Par pamatlīdzekļu iegādi no Katvaru pagasta 2023. gada bāzes budžeta.
16. Par projekta “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” Nr. EKII 7/9 iekļaušanu budžetā.
17. Par Limbažu apvienības pārvaldes ieņēmumu no nekustamā īpašuma atsavināšanas iekļaušanu budžetā.
18. Par Limbažu apvienības pārvaldes pagastu pakalpojumu sniegšanas centru 2023. gada budžeta grozījumiem.
19. Par Alojas apvienības pārvaldes ieņēmumu no nekustamā īpašuma atsavināšanas iekļaušanu budžetā.
20. Par grozījumiem Limbažu novada domes 2023. gada 23. februāra lēmumā Nr.134 “Par tirgu un tirdziņu organizēšanu Limbažu pilsētā 2023. gadā” (protokols Nr.3, 66.).
21. Par finansējumu bērnu rotaļu laukumam Limbažu Lielezera pludmalē.
22. (virzīts no 18.04.2023. Soc. un veselības jaut. komitejas) Par grozījumiem Limbažu novada domes 27.10.2022. lēmumā Nr. 1000 “Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi”.
23. (papildu d.k. jaut.) Par līgumu slēgšanu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem.
24. (papildu d.k. jaut.) Par papildus finansējuma piešķiršanu Limbažu apvienības pārvaldes 2023. gada budžetā.
25. (papildu d.k. jaut.) Par valsts budžeta finansējuma Ukrainas civiliedzīvotāju ēdināšanas atbalstam izglītojamiem iekļaušanu pašvaldības budžetā.
26. (papildu d.k. jaut.) Par līdzfinansējuma piešķiršanu saņemtajiem pieteikumiem daudzdzīvokļu dzīvojamo māju un tām piesaistīto zemesgabalu infrastruktūras uzlabošanai.
27. (papildu d.k. jaut.) Par apkures pakalpojumu maksas pārapstiprināšanu katlu mājās Staiceles pilsētā un Brīvzemnieku pagastā, Limbažu novadā.
28. (papildu d.k. jaut.) Par papildu finansējuma piešķiršanu Limbažu Galvenās bibliotēkas terases vienkāršotai atjaunošanai.
29. Par aktualitātēm Limbažu novada Sociālajā dienestā.
30. Informācijas.

# 1.

**Par darba kārtību**

Ziņo Māris Beļaunieks

Iepazinusies ar Finanšu komitejas priekšsēdētāja vietnieka M. Beļaunieka priekšlikumu apstiprināt sēdes darba kārtību, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldībai piederošo akciju sabiedrības “CATA” akciju atsavināšanas procesa uzsākšanu.
3. Par 2023. gada plānoto budžeta izdevumu samazināšanu granulu iegādei un degvielas izmaksām.
4. Par debitoru pārmaksu izslēgšanu no bilances.
5. Par pašvaldībai piederošā dzīvokļa īrnieka neatgūstamā parāda norakstīšanu.
6. Par līdzfinansējuma piešķiršanu Limbažu apvienības pārvaldei pasākumam - skolēnu nodarbinātība vasarā.
7. Par pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie.
8. Par grozījumu veikšanu Limbažu novada domes 2022.gada 3.oktobra lēmumā Nr.990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8.).
9. Par 11. Akustiskās mūzikas festivāla „Sudraba kaija 2023” konkursa nolikuma apstiprināšanu.
10. Par teātra festivāla dalības maksas apstiprināšanu.
11. Par projekta „Zini, sargā, copē” finansējuma iekļaušanu 2023.gada budžetā.
12. Par līdzfinansējuma piešķiršanu biedrības “Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesa nodrošināšanai".
13. Par video novērošanas ierīkošanu Limbažu muzeja ekspozīciju un izstāžu zālēs Burtnieku ielā 7, Limbažos.
14. Par Limbažu novada pašvaldības amatpersonu dienesta transportlīdzekļu degvielas limitu un patēriņu normu noteikšanu.
15. Par pamatlīdzekļu iegādi no Katvaru pagasta 2023. gada bāzes budžeta.
16. Par projekta “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” Nr. EKII 7/9 iekļaušanu budžetā.
17. Par Limbažu apvienības pārvaldes ieņēmumu no nekustamā īpašuma atsavināšanas iekļaušanu budžetā.
18. Par Limbažu apvienības pārvaldes pagastu pakalpojumu sniegšanas centru 2023. gada budžeta grozījumiem.
19. Par Alojas apvienības pārvaldes ieņēmumu no nekustamā īpašuma atsavināšanas iekļaušanu budžetā.
20. Par grozījumiem Limbažu novada domes 2023. gada 23. februāra lēmumā Nr.134 “Par tirgu un tirdziņu organizēšanu Limbažu pilsētā 2023. gadā” (protokols Nr.3, 66.).
21. Par finansējumu bērnu rotaļu laukumam Limbažu Lielezera pludmalē.
22. Par grozījumiem Limbažu novada domes 27.10.2022. lēmumā Nr. 1000 “Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi”.
23. Par līgumu slēgšanu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem.
24. Par papildus finansējuma piešķiršanu Limbažu apvienības pārvaldes 2023. gada budžetā.
25. Par valsts budžeta finansējuma Ukrainas civiliedzīvotāju ēdināšanas atbalstam izglītojamiem iekļaušanu pašvaldības budžetā.
26. Par līdzfinansējuma piešķiršanu saņemtajiem pieteikumiem daudzdzīvokļu dzīvojamo māju un tām piesaistīto zemesgabalu infrastruktūras uzlabošanai.
27. Par apkures pakalpojumu maksas pārapstiprināšanu katlu mājās Staiceles pilsētā un Brīvzemnieku pagastā, Limbažu novadā.
28. Par papildu finansējuma piešķiršanu Limbažu Galvenās bibliotēkas terases vienkāršotai atjaunošanai.
29. Par aktualitātēm Limbažu novada Sociālajā dienestā.
30. Informācijas.

# 2.

**Par Limbažu novada pašvaldībai piederošo akciju sabiedrības “CATA” akciju atsavināšanas procesa uzsākšanu**

Ziņo Māris Beļaunieks

Pašvaldību likuma 10.panta pirmā daļa cita starpā nosaka, ka dome ir tiesīga izlemt ikvienu pašvaldības kompetences jautājumu. Savukārt Pašvaldību likuma 10.panta pirmās daļas 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Limbažu novada pašvaldības dome 2023. gada 23. martā pieņēma lēmumu Nr.168 “Par līdzdalības izbeigšanu AS “CATA”” (protokols Nr.4, 10.). Ar iepriekš minēto lēmumu Limbažu novada pašvaldības dome ir nolēmusi izbeigt Limbažu novada pašvaldības tiešo līdzdalību AS “CATA” (reģistrācijas Nr. 40003016840, juridiskā adrese: Jāņa Poruka iela 8, Cēsis, Cēsu novads, Latvija, LV-4101), kā arī uzdots Limbažu novada pašvaldības izpilddirektoram veikt nepieciešamos pasākumus lēmuma izpildes nodrošināšanai.

Akciju sabiedrības “CATA” (turpmāk – *Sabiedrība*) pamatkapitāls ir 1 496 689.60 *euro* (viens miljons četri simti deviņdesmit seši tūkstoši seši simti astoņdesmit deviņi *euro* 60 centi). *Sabiedrības* pamatkapitāls sastāv no 1 069 064 (viens miljons sešdesmit deviņi tūkstoši sešdesmit četrām) akcijām. Vienas akcijas nominālvērtība ir 1.40 *euro*. Limbažu novada pašvaldībai pieder 357 228 (trīs simti piecdesmit septiņi tūkstoši divi simti divdesmit astoņas) akcijas, kas ir 33,41502% no kopējā *Sabiedrības* pamatkapitāla.

*Sabiedrība* komercreģistrā reģistrēta 2003.gada 7.aprīlī. *Sabiedrības* statūtu 1.2.punktā noteikts, ka Sabiedrības komercdarbības veidi pēc NACE klasifikatora ir: 1) citur neklasificēts pasažieru sauszemes transports (49.39); 2) pilsētas un piepilsētas pasažieru sauszemes pārvadājumi (49.31); 3) automobiļu apkope un remonts (45.20); 4) sava vai nomāta nekustamā īpašuma izīrēšana un pārvaldīšana (68.20); 5) kultūras iestāžu darbība (90.04); 6) kravu pārvadājumi pa autoceļiem (49.41); 7) sauszemes transporta palīgdarbības (52.21).

Atbilstoši Komerclikuma 238.panta pirmajai daļai akcionārs var brīvi atsavināt savas akcijas. Minētā panta otrā daļa nosaka, ka statūtos var paredzēt, ka vārda akcijas pārdošanai nepieciešama akcionāru sapulces piekrišana, kā arī iemeslus, kuru dēļ šo piekrišanu var atteikt, un pārējo akcionāru pirmpirkuma tiesības uz pārdodamo akciju. Ja statūtos paredzētas pirmpirkuma tiesības, tad to izmantošanas termiņš ir viens mēnesis no dienas, kad paziņojums par akciju pārdošanu iesniegts valdei. Valde pēc šāda paziņojuma saņemšanas nekavējoties izsludina to šā likuma [252.pantā](https://likumi.lv/ta/id/5490#p252) noteiktajā kārtībā. Akcionārs var rakstveidā atteikties no pirmpirkuma tiesībām pirms noteiktā termiņa beigām. Atbilstoši Komerclikuma 238.panta trešajai daļai dematerializētas akcijas, par kādām atzītas arī *Sabiedrības* akcijas, atsavināmas, pārskaitot tās uz ieguvēja finanšu instrumentu kontu. Savukārt, minētā panta ceturtajā daļā noteikts - vārda akcijas ieguvējs paziņo par akcijas iegūšanu sabiedrībai, iesniedzot pieteikumu un uzrādot papīra formas vārda akciju ar nodošanas uzrakstu (indosamentu), bet dematerializētu vārda akciju atsavināšanas gadījumā — iesniedzot atsavinātāja un ieguvēja kopīgu pieteikumu vai darījuma aktu. Par to tiek izdarīts ieraksts akcionāru reģistrā saskaņā ar šā likuma [235.panta](https://likumi.lv/ta/id/5490#p235) noteikumiem.

*Sabiedrības* statūtos akciju atsavināšanai ir noteikta kārtība, kādā tās atsavināmas. Atbilstoši *Sabiedrības* statūtu 4.1.punktam akciju pārdošanai ir nepieciešama akcionāru sapulces piekrišana. Saskaņā ar *Sabiedrības* statūtu 4.2.punktu akcionāru sapulce var atteikt dot piekrišanu pārdošanas darījumam, ja darījuma rezultātā iestājas kāds no šādiem gadījumiem:

“4.2.1. ja darījuma rezultātā personas vai vairāku personu grupa, kas uz vienošanās pamata rīkojas saskaņoti, tieši vai netieši iegūst līdzdalību, kura aptver 50 un vairāk procentu no Sabiedrības pamatkapitāla vai balsstiesīgo akciju skaita, vai dod iespēju būtiski ietekmēt komercsabiedrības finanšu un darbības politikas noteikšanu;

4.2.2. ja finanšu līdzekļi, kurus izmanto Sabiedrības akciju iegūšanai, iegūti neparastos vai aizdomīgos finanšu darījumos vai nav dokumentāri pierādīta šo finanšu līdzekļu tiesiska ieguve;

4.2.3. ja personas, kas darījuma rezultātā iegūst akcijas, ir pildījušas valdes vai padomes locekļa pienākumus citā komercsabiedrībā un savas nolaidības dēļ vai tīši novedušas šo komercsabiedrību līdz kriminālsodāmai maksātnespējai vai bankrotam;

4.2.4. ja personai, kas darījuma rezultātā iegūs akcijas, nav pieredzes attiecīgajā komercdarbības jomā;

4.2.5. ja personai, tai skaitā arī juridiskās personas, kas darījuma rezultātā iegūst akcijas, dalībniekiem, nav nevainojama reputācija un brīvais kapitāls akciju iegūšanai;

4.2.6. ja ir citi apstākļi, kas liek apšaubīt personas, kas iegūs akcijas, iesaistīšanās lietderību.”

*Sabiedrības* statūtu 4.3.punkts nosaka, ka *Sabiedrībai* ir tiesības pieprasīt papildu informāciju no personām, kas vēlas iegūt *Sabiedrības* akcijas, lai spriestu par to finanšu stāvokli un reputāciju, šajā nolūkā pārbaudot minēto personu finanšu resursu pietiekamību, līdzšinējo darbību, kompetenci un pieredzi, kā arī pieprasīt no šīm personām valsts iestādēs iesniegto ienākumu deklarāciju kopijas. Pieprasītās informācijas neiesniegšana *Sabiedrībai* tiek uzskatīta par iemeslu, lai akcionāru sapulce atteiktu piekrišanu darījumam.

Savukārt, *Sabiedrības* statūtu 4.4.punkts nosaka, ka akciju pārdošanas gadījumā esošiem akcionāriem ir pirmpirkuma tiesības uz pārdodamajām akcijām. Atbilstoši *Sabiedrības* statūtu 4.5.punktam gadījumos, kad saņemti vairāku akcionāru pieteikumi pirmpirkuma tiesību izmantošanai, iegādājamās akcijas tiek sadalītas pārdošanai proporcionāli katram akcionāram piederošo akciju nominālvērtībai.

Publiskas personas kapitāla daļu un kapitālsabiedrību pārvaldības likuma 1.panta pirmās daļas 1.punktā ir norādīts, ka ar terminu “kapitāla daļas” likumā tiek saprastas kapitāla daļas sabiedrībā ar ierobežotu atbildību vai akcijas akciju sabiedrībā. Publiskas personas kapitāla daļu un kapitālsabiedrību pārvaldības likuma H sadaļas XXIII nodaļā ir noteikta kārtība par publiskai personai piederošo kapitāla daļu pārdošanu. Publiskas personas kapitāla daļu un kapitālsabiedrību pārvaldības likuma 138.panta pirmajā daļā ir noteikts, ka lēmumu par kapitāla daļu pārdošanu pieņem attiecīgās publiskās personas augstākā lēmējinstitūcija.

Savukārt, saskaņā ar Publiskas personas kapitāla daļu un kapitālsabiedrību pārvaldības likuma 140.panta pirmās daļas nosacījumiem publiskas personas kapitāla daļu pārdošanas sākotnējo vērtību nosaka trīs iespējamos veidos:

1) ja tiek pārdotas kapitāla daļas, kuru vērtība, kas noteikta pēc pašu kapitāla metodes (saskaņā ar pēdējo revidēto gada pārskatu), ir mazāka par 15 000 *euro*, sākotnējo vērtību nosaka kapitāla daļu pārdevējs ar pašu kapitāla metodi vai piemērojot šīs daļas 3.punktā minēto nosacījumu;

2) ja tiek pārdotas kapitāla daļas, kuras atrodas publiskajā apgrozībā, publiskas personas augstākā lēmējinstitūcija, pieņemot šā likuma 9.panta pirmajā daļā paredzēto lēmumu, nosaka sākotnējās vērtības noteikšanas kārtību;

3) citos gadījumos sākotnējo vērtību nosaka neatkarīgs sertificēts vērtētājs saskaņā ar Latvijā atzītiem vērtēšanas standartiem.

Ņemot vērā iepriekš minēto, kā arī pamatojoties uz Pašvaldību likuma 10.panta pirmās daļas 21.punktu, Komerclikuma 238.pantu, Publiskas personas kapitāla daļu un kapitālsabiedrību pārvaldības likuma 138.panta pirmo daļu, 140.panta pirmās daļas 3.punktu, Limbažu novada pašvaldības domes 2023. gada 23. marta lēmumu Nr.168 “Par līdzdalības izbeigšanu AS “CATA”” (protokols Nr.4, 10.), **atklāti balsojot: PAR** – 4 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais), **PRET –** deputāts Didzis Zemmers, **ATTURAS –** nav, komiteja **NOLEMJ:**

1. Uzsākt Limbažu novada pašvaldībai piederošo akciju sabiedrības “CATA” (reģistrācijas Nr. 40003016840, juridiskā adrese Jāņa Poruka iela 8, Cēsis, Cēsu novads, LV-4101) 357 228 (trīs simti piecdesmit septiņi tūkstoši divi simti divdesmit astoņu) akciju atsavināšanas procesu un atsavināmo akciju pārdošanas sākotnējo vērtību noteikt saskaņā ar Publiskas personas kapitāla daļu un kapitālsabiedrību pārvaldības likuma 140.panta pirmās daļas 3.punkta nosacījumiem.
2. Uzdot Limbažu novada pašvaldības izpilddirektoram organizēt visas nepieciešamās darbības Limbažu novada pašvaldībai piederošo akciju sabiedrības “CATA” akciju pārdošanas sākotnējās vērtības noteikšanai.
3. Uzdot Limbažu novada pašvaldības izpilddirektoram nodrošināt Limbažu novada pašvaldībai piederošo akciju sabiedrības “CATA” akciju atsavināšanai nepieciešamās dokumentācijas sagatavošanu un iesniegšanu apstiprināšanai Limbažu novada pašvaldības domei līdz 2023.gada 30.novembrim.
4. Lēmuma projektu virzīt izskatīšanai Limbažu novada domes sēdē.

# 3.

**Par 2023. gada plānoto budžeta izdevumu samazināšanu granulu iegādei un degvielas izmaksām**

Ziņo Artis Ārgalis, debatēs piedalās Rūdolfs Pelēkais, Lāsma Liepiņa

Limbažu novada pašvaldības izpilddirektors informē, ka, pamatojoties uz granulu iegādes cenu samazinājumu, pārrēķinātas nepieciešamās izmaksas. Mainoties ar izpilddirektora rīkojumu noteiktiem degvielas limitiem, pārrēķinātas nepieciešamās izmaksas degvielas iegādei.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Pašvaldību likuma 4.panta pirmās daļas 1.punktu, 10.panta pirmās daļas ievaddaļu, **atklāti balsojot: PAR** – 4 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais), **PRET –** nav, **ATTURAS –** deputāts Didzis Zemmers, komiteja **NOLEMJ:**

1. Samazināt plānotās izmaksas granulu iegādei par 64’323 euro, saskaņā ar pielikumu Nr.1, novirzot šo summu nesadalītā atlikumā uz gada beigām.
2. Samazināt plānotās izmaksas degvielas iegādei pašvaldības autotransportam par 25’558 euro, saskaņā ar pielikumu Nr.2, novirzot šo summu nesadalītā atlikumā uz gada beigām.
3. Lēmumā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”, šo lēmumu nevirzot uz domes sēdi.
4. Atbildīgos par grozījumu iekļaušanu 2023.gada budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot veikt Limbažu novada pašvaldības izpilddirektoram.

# 4.

**Par debitoru pārmaksu izslēgšanu no bilances**

Ziņo Skaidrīte Mitrevica-Galīte

Limbažu novada pašvaldības Finanšu un ekonomikas nodaļas vecākā ekonomiste S. Mitrevica-Galīte informē, ka uz 2022. gada 31. decembri ir izveidojusies debitoru pārmaksa: vecāku maksas, komunālo pakalpojumu, telpu, zemes nomas, īres un pārējo prasību pārmaksas, kopsummā par 514,84 EUR (pieci simti četrpadsmit eiro un 84 centi), jo ir iestājies saistību noilgums, uzņēmumi izslēgti no uzņēmuma reģistra, kā arī maksātāji ir miruši.

Pamatojoties uz Civillikuma 1895. pantu, Pašvaldību likuma 10.panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Dzēst no Limbažu novada pašvaldības bilances uz 2022. gada 31. decembri izveidojušos debitoru pārmaksu: vecāku maksas, komunālo pakalpojumu, telpu, zemes nomas, īres un pārējo prasību pārmaksas, kopsummā par 514,84 EUR (pieci simti četrpadsmit eiro un 84 centi), jo iestājies saistību noilgums, uzņēmumi izslēgti no uzņēmuma reģistra, maksātāji miruši (pielikums).
2. Uzdot Limbažu novada pašvaldības Finanšu un ekonomikas nodaļai norakstītās summas attiecināt uz 2022. gada ieņēmumiem un izslēgt no 2022. gada bilances.
3. Atbildīgā par lēmuma izpildi Finanšu un ekonomikas nodaļas vadītāja.
4. Lēmuma projektu virzīt izskatīšanai Limbažu novada domes sēdē.

# 5.

**Par pašvaldībai piederošā dzīvokļa īrnieka neatgūstamā parāda norakstīšanu**

Ziņo Skaidrīte Mitrevica-Galīte

Limbažu novada pašvaldības Finanšu un ekonomikas nodaļas vecākā ekonomiste S. Mitrevica-Galīte informē, ka SIA “Namsaimnieks” ir izveidojies īres maksas parāds par Limbažu novada pašvaldības īpašumā esošo dzīvokli. Kopējā parāda summa par īri sastāda **40,23** EUR (četrdesmit eiro un 23 centi). Saskaņā ar Dzīvokļa īpašuma likuma 10. panta pirmās daļas 2. un 3. punktu un 13. pantu par pakalpojumu, kas saistīti ar dzīvokļa lietošanu, norēķiniem ir atbildīgs dzīvokļu īpašnieks.

Īrnieka īres maksas parāda kopsumma Limbažu novada pašvaldībai sastāda **40,23** EUR (četrdesmit eiro un 23 centi).

Saskaņā ar Ministru kabineta 2018. gada 13. februāra noteikumu Nr. 87 “Grāmatvedības uzskaites kārtība budžeta iestādēs” 187. punktu, prasības, kuru piedziņa saskaņā ar tiesību normām ir neiespējama, jo parādnieks ir likvidēts vai miris vai ir pagājis parāda piedziņas iespējamības termiņš, izslēdz no uzskaites un atzīst pārējos izdevumos, kā arī samazina izveidotos uzkrājumus nedrošiem (šaubīgiem) parādiem, atzīstot ieņēmumus no uzkrājumu samazinājuma.

Ņemot vērā SIA “Namsaimnieks” iesniegumus, pamatojoties uz Dzīvokļa īpašuma likuma 10. panta pirmās daļas 2. un 3. punktu un 13. pantu, Pašvaldību likuma 10. panta pirmās daļas ievaddaļas un 17. punktu, Ministru kabineta 2018. gada 13. februāra noteikumu Nr. 87 “Grāmatvedības uzskaites kārtība budžeta iestādēs” 187. punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Noteikt, ka no SIA “Namsaimnieks” 2022. gada uzskaites kā neatgūstams parāds tiek izslēgts īrnieka īres maksas parāds, jo ir pagājis parāda piedziņas iespējamības termiņš, kopsummā par 40,23 EUR (četrdesmit eiro un 23 centi) (pielikums).
2. Atbildīgā par lēmuma izpildi Limbažu novada pašvaldības Finanšu un ekonomikas nodaļas vadītāja.
3. Lēmuma projektu virzīt izskatīšanai Limbažu novada domes sēdē.

# 6.

**Par līdzfinansējuma piešķiršanu Limbažu apvienības pārvaldei pasākumam - skolēnu nodarbinātība vasarā**

Ziņo Edmunds Liepiņš, debatēs piedalās Rūdolfs Pelēkais, Didzis Zemmers

Limbažu apvienības pārvaldes vadītāja vietnieks Edmunds Liepiņš informē, ka nepieciešams piešķirt līdzfinansējumu no Limbažu novada pašvaldības puses 17458,00 EUR (septiņpadsmit tūkstoši četri simti piecdesmit astoņi eiro, 00 centi) apmērā, lai varētu realizēt skolēnu vasaras nodarbinātības pasākumu vasaras periodā kā katru gadu.

Minētā summa veidojas no 2023. gadā pieteiktajām 63 darba vietām.

Nodarbinātības valsts aģentūras (NVA) līdzfinansējums 2023. gada pasākumam sastāda 14601,00 EUR (četrpadsmit tūkstoši seši simti viens eiro, 00 centi).

Finansējuma sadalījums pasākumam:

NVA finansē:

* 50% skolēna (skolēns bez invaliditātes) darba alga (155 EUR);
* 100% darba vadītāja darba alga (62 EUR);
* 100% skolēna (skolēns ar invaliditāti) darba alga (310 EUR);
* 100% darba vadītāja darba alga skolēnam ar invaliditāti (372 EUR).

Pašvaldība finansē:

* 50% skolēna (skolēns bez invaliditātes) darba algu (155 EUR) + darba devēja nodokļus + atvaļinājuma kompensāciju;
* darba vadītāja darba devēja nodokļus + atvaļinājuma kompensāciju;
* skolēna ar invaliditāti darba devēja nodokļus + atvaļinājuma kompensāciju.

Pamatojoties uz Pašvaldību likuma 4.panta pirmās daļas 8.punktu, ceturto daļu, 10.panta pirmās daļas ievaddaļu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Iekļaut budžetā Nodarbinātības valsts aģentūras finansējumu 14601,00 EUR (četrpadsmit tūkstoši seši simti viens eiro, 00 centi) apmērā Limbažu apvienības pārvaldes pasākumam – skolēnu nodarbinātība vasarā.
2. Piešķirt līdzfinansējumu 17458,00 EUR (septiņpadsmit tūkstoši četri simti piecdesmit astoņi eiro, 00 centi) skolēnu vasaras nodarbinātības pasākumam Limbažu novadā no Limbažu novada pašvaldības līdzekļiem neparedzētiem gadījumiem.
3. Lēmumā minētās izmaiņas iekļaut uz kārtējo Limbažu novada domes sēdi lēmuma projektā “Grozījumi Limbažu novada pašvaldības domes 2023.gada 23.februāra saistošajos noteikumos Nr.2 “Par Limbažu novada pašvaldības 2023.gada budžetu”.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Atbildīgais par lēmuma izpildi ir Limbažu apvienības pārvaldes vadītāja vietnieks.
7. Lēmuma projektu virzīt izskatīšanai Limbažu novada domes sēdē.

# 7.

**Par pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie**

Ziņo Sigita Upmale, debatēs piedalās Jānis Bakmanis

Limbažu novada pašvaldībā 14.03.2023. saņemts un reģistrēts ar Nr. 4.8.1/23/1725 Limbažu novada iedzīvotāju grupas iesniegums, ar 25 personu parakstiem, kuru bērni pamatizglītības un vidējās izglītības programmas apgūst privātajās izglītības iestādēs.

Iesniegumā tiek lūgts izskatīt iespēju piešķirt pašvaldības līdzfinansējumu privātajām izglītības iestādēm, kurās pamatizglītības un vispārējās vidējās izglītības programmu apgūst Limbažu novada teritorijā deklarētie izglītojamie.

Valsts izglītības informācijas sistēmā pieejamā informācija liecina, ka privātajās izglītības iestādēs mācās 160 izglītojamie, kuru deklarētā dzīvesvieta ir Limbažu novada teritorijā. No tiem pamatizglītības programmu apgūst 59 izglītojamie, vispārējās vidējās izglītības programmas – 101 izglītojamais.

Izglītības likuma 17. panta pirmajā daļā ir noteikts, ka katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē, nodrošināt jauniešiem iespēju iegūt vidējo izglītību. Savukārt minētā panta otrajā daļā ir noteikts, ka lai nodrošinātu iespēju apmeklēt izglītības iestādi pēc brīvas izvēles bērnam, kura dzīvesvieta deklarēta pašvaldības administratīvajā teritorijā, bet kurš mācās izglītības iestādē, kas atrodas citas pašvaldības administratīvajā teritorijā, pašvaldībai atbilstoši Ministru kabineta noteiktajai kārtībai ir pienākums slēgt līgumu par piedalīšanos attiecīgās pašvaldības padotībā esošas izglītības iestādes uzturēšanas izdevumu finansēšanā. Izglītības likuma 17. panta trešās daļas 27.1 punkts nosaka, ka lai nodrošinātu iespēju apmeklēt izglītības iestādi pēc brīvas izvēles bērnam, kura dzīvesvieta deklarēta pašvaldības administratīvajā teritorijā, bet kurš apgūst vispārējās pamatizglītības programmu akreditētā privātā izglītības iestādē dzīvesvietas administratīvajā teritorijā vai ārpus tās, atbilstoši Ministru kabineta noteiktajai kārtībai slēdz līgumu par piedalīšanos attiecīgās privātās izglītības iestādes uzturēšanas izdevumu finansēšanā, ja šis privātais pakalpojuma sniedzējs ir sabiedriskā labuma organizācija vai sociālais uzņēmums, kura mācību procesā vismaz 10 procenti iesaistīto izglītojamo ir no sociālām mērķa grupām, kuras nosaka Ministru kabinets un kuru mācību maksu sedz attiecīgā izglītības iestāde.

Izglītības likums neuzliek pašvaldībai tiešu pienākumu piedalīties privāto izglītības iestāžu finansēšanā, izņemot 17. panta trešās daļas 27.1 punktā noteiktos gadījumus.

Pamatojoties uz Izglītības likuma 17. panta pirmo un otro daļu, trešās daļas 27.1 punktu, Pašvaldību likuma 10. panta pirmās daļas ievaddaļu, **atklāti balsojot: PAR** – 4 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais), **PRET –** nav, **ATTURAS –** deputāts Didzis Zemmers, komiteja **NOLEMJ:**

1. Nepiešķirt pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie.
2. Atbildīgā par lēmuma izpildi ir Limbažu novada Izglītības pārvaldes vadītāja.
3. Lēmuma projektu virzīt izskatīšanai Limbažu novada domes sēdē.

# 8.

**Par grozījumu veikšanu Limbažu novada domes 2022.gada 3.oktobra lēmumā Nr.990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8.)**

Ziņo Sigita Upmale, debatēs piedalās Jānis Bakmanis

Pamatojoties uz Limbažu novada pašvaldībā 2023.gada 16.janvārī saņemto un ar Nr. 4.8.1/23/293 reģistrēto Limbažu Konsultatīvā bērnu centra vadītājas iesniegumu par amata likmju palielināšanu un grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” (apstiprināti ar Limbažu novada domes 2022. gada 3. oktobra lēmumu Nr. 987 (protokols Nr.14, 5.)), nepieciešams veikt grozījumus Limbažu novada domes 26.01.2023. sēdes lēmumā Nr.12 (protokols Nr.2, 12.) “Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs” 5.pielikumā “Pašvaldības budžeta finansējums pedagogu darba samaksai un valsts sociālās apdrošināšas obligātajām iemaksām Limbažu novada pašvaldības izglītības atbalsts iestādē no 2023.gada 1.janvāra līdz 2023.gada 31.decembrim.

2023.gada 23.martā ar Limbažu novada domes lēmumu Nr.196 (protokols Nr.4, 38.) un lēmumu Nr. 176 (protokols Nr.4, 18.) tika veikti grozījumi augstāk minētajos lēmumos, palielinot Limbažu Konsultatīvā bērnu centra vadītājas amatu likmju skaitu no 0,3 uz 0,6 likmēm un piešķirti papildus finanšu līdzekļi darba samaksai un darba devēja sociālā nodokļa nomaksai. Iestādei papildus finanšu līdzekļi darba samaksai un d.d.soc. nodoklim piešķirti periodam no 01.04.2023. līdz 31.12.2023.

Lai varētu nodrošināt Limbažu Konsultatīvā bērnu centra vadītājas darba samaksu nepieciešams veikt izmaiņas Limbažu novada domes 2022.gada 3.oktobra lēmuma Nr. 990 (protokols Nr.14, 8.) “Par Limbažu novada izglītības iestāžu vadītāju mēnešalgas noteikšanu” 4.pielikumā, izsakot to jaunā redakcijā, pielikumā.

Pamatojoties uz Pašvaldību likuma 4.panta pirmās daļas 4.punktu, ceturto daļu, 10.panta pirmās daļas ievaddaļu un 14.punktu, Ministru kabineta 05.07.2016. noteikumu Nr.445 „Pedagogu darba samaksas noteikumi” 6.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Aizstāt Limbažu novada domes 2022.gada 3.oktobra lēmuma Nr. 990 (protokols Nr.14, 8.) “Par Limbažu novada izglītības iestāžu vadītāju mēnešalgas noteikšanu” 4. pielikumu “Izglītības atbalsta iestādes vadītāja mēnešalgas likme no 2022. gada 1. septembra līdz 2023. gada 31. augustam” ar jaunu 4. pielikumu “Izglītības atbalsta iestādes vadītāja mēnešalgas likme no 2023. gada 1. aprīļa līdz 2023. gada 31. augustam” (pielikumā).
2. Noteikt Limbažu Konsultatīvā bērnu centra direktora atalgojumu EUR 721,80 apmērā no 2023.gada 1.aprīļa.
3. Atbildīgo par lēmuma izpildi noteikt Limbažu novada Izglītības pārvaldes vadītāju.
4. Lēmuma projektu virzīt izskatīšanai Limbažu novada domes sēdē.

# 9.

**Par 11. Akustiskās mūzikas festivāla „Sudraba kaija 2023” konkursa nolikuma apstiprināšanu**

Ziņo Māris Beļaunieks

Jau vienpadsmito gadu festivāla “Sudraba Kaija” ietvaros tiek rīkots arī konkurss akustiskajām, vokāli instrumentālajām grupām un individuāliem izpildītājiem. Tā mērķis ir apzināt un popularizēt mūsdienu akustiskās vokāli instrumentālās grupas un izpildītājus, izvērtēt konkursa dalībnieku māksliniecisko sniegumu kā arī rosināt sabiedrības interesi par akustisko muzicēšanu, veicināt akustiskās muzicēšanas daudzveidību un tālāku attīstību.

Ar nolikumu tiek noteikts dalības maksas apmērs un konkursa ietvaros pasniedzamo balvu apmērs.

Tā kā šim mērķim paredzētajā budžetā līdzekļi naudas balvu piešķiršanai nav ieplānoti pareizā budžeta ekonomiskās klasifikācijas kodā (EKK), nepieciešamas veikt grozījumus pasākuma “Akustiskās mūzikas festivāls “Sudraba kaija”” (4227) budžetā, pārceļot uz EKK 6400 1100.- EUR no EKK 2200 700.- EUR un no EKK 2300 400, - EUR.

Pamatojoties uz Pašvaldību likuma 4.panta pirmās daļas, 5.punktu un ceturto daļu, 10.panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Apstiprināt 11. Akustiskā mūzikas festivāla “Sudraba kaija” konkursa nolikumu (pielikums Nr.1).
2. Apstiprināt precizēto mūzikas festivāla “Sudraba kaija 2023” konkursa tāmi saskaņā ar Pielikumu Nr.2.
3. Atbildīgos par precizējumu iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Salacgrīvas kultūras centra direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 10.

**Par teātra festivāla dalības maksas apstiprināšanu**

Ziņo Ilze Žūriņa-Davidčuka

Limbažu Bērnu un jauniešu centrs 2023. gada 12. un 13. maijā organizēs teātra festivālu “Saspēle”, kur piedalīsies gan Limbažu novada, gan citu novadu skolēnu teātri. Pasākums ir ieplānots un finansējums apstiprināts iestādes budžetā. Lūgums apstiprināt festivāla dalības maksu citu novadu teātra kolektīviem 3,00 EUR apmērā no dalībnieka.

Pamatojoties uz Izglītības likuma 17.panta trešās daļas 6.punktu, Pašvaldību likuma 4.panta pirmās daļas 4. un 5.punktu, 10.panta pirmās daļas ievaddaļu un otrās daļas 2.punkta d) apakšpunktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Noteikt Limbažu novada pašvaldības Limbažu Bērnu un jauniešu centra organizētā teātra festivāla “Saspēle” citu novadu teātra kolektīviem dalības maksu 3,00 euro apmērā no dalībnieka.
2. Atbildīgo par lēmuma izpildi noteikt Limbažu Bērnu un jauniešu centra direktori Ilzi Žūriņu-Davidčuku.
3. Limbažu novada Izglītības pārvaldes vadītājai S. Upmalei veikt lēmuma izpildes kontroli.
4. Lēmuma projektu virzīt izskatīšanai Limbažu novada domes sēdē.

# 11.

**Par projekta „Zini, sargā, copē” finansējuma iekļaušanu 2023.gada budžetā**

Ziņo Sarma Kacara

2023.gada 24.martā saņemts Zivju fonda padomes 2023.gada 17.marta sēdes protokols Nr. 4.1-28e/2/2023 ar pieņemtajiem lēmumiem attiecībā uz Zivju fonda pasākumiem “Sabiedrības informēšanas pasākumi par zivju resursu pētījumiem, to racionālu un saudzīgu izmantošanu, atražošanu un aizsardzību” un “Dalība starptautiskos pasākumos, konferencēs un apmācībās saistībā ar zivju resursu pētījumiem, to racionālu un saudzīgu izmantošanu, atražošanu un aizsardzību” 2023. gada pirmajā kārtā iesniegtajiem projektiem.

Limbažu novada pašvaldības iesniegtajam projektam “Zini, sargā, copē”, Nr. 23-00-S0ZF04-000007 piešķirts Zivju fonda finansējums 9 248,97 eiro apmērā.

Atbilstoši Limbažu novada domes 2023.gada 26.janvāra lēmumam Nr. 67 “Par projektu iesniegšanu Valsts Zivju fonda izsludinātajā pasākumā “Sabiedrības informēšana”” (protokols Nr.2, 67.), projekta “Zini, sargā, copē” izmaksas 10 392,13 EUR. Iepirkuma procedūras rezultātā projekta “Zini, sargā, copē” kopējās izmaksas 10 392,10 EUR, t.sk. Zivju fonda finansējums 9248,97 EUR, pašvaldības līdzfinansējums 1 143,13 EUR.

Pamatojoties uz Pašvaldību likuma 4.panta pirmās daļas 4., 5. un 6. punktu, 10.panta pirmās daļas ievaddaļu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Iekļaut 2023.gada budžetā projektam „Zini, sargā, copē” piešķirto Zivju fonda finansējumu 9 248,97 EUR apmērā.
2. Projekta līdzfinansējumu 1 143,13 EUR apmērā nodrošināt no Salacgrīvas apvienības pārvaldes licencētās makšķerēšanas finansējuma.
3. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Atbildīgo par projektu vadību noteikt pašvaldības aģentūras “LAUTA” publisko ūdeņu apsaimniekošanas nodaļas vadītāju Jāni Remesu, atbildīgo par atskaišu sagatavošanu un iesniegšanu noteikt Attīstības un projektu nodaļas vadītāja vietnieci attīstības jautājumos Sarmu Kacaru.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 12.

**Par līdzfinansējuma piešķiršanu biedrības “Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesa nodrošināšanai"**

Ziņo Sarma Kacara

Limbažu novada dome 2023.gada 26.janvārī pieņēmusi lēmumu Nr. 55 “Par konceptuālu atbalstu līdzfinansējuma piešķiršanai biedrības “Salacgrīvas ūdens sporta-atpūtas biedrība” projektam “Elektriskā motorlaiva treniņu drošības procesu nodrošināšanai”” (protokols Nr. 2, 55.).

2023.gada 6.aprīlī Limbažu novada pašvaldība saņēmusi biedrības “Salacgrīvas ūdens sporta-atpūtas biedrība”, reģ. Nr. 40008209298, (turpmāk – Biedrība) valdes priekšsēdētāja (vārds, uzvārds) iesniegumu par līdzfinansējuma piešķiršanu, kuram pievienots Lauku atbalsta dienesta Ziemeļvidzemes reģionālās lauksaimniecības pārvaldes 24.03.2023. lēmums par projekta “Elektriskā motorlaiva treniņu drošības procesu nodrošināšanai” (turpmāk – Projekts) apstiprināšanu. Apstiprinātā projekta attiecināmās izmaksas 19 200 EUR, tajā skaitā publiskais finansējums 17 280 EUR. Biedrība lūdz piešķirt līdzfinansējumu 10% apmērā no projekta attiecināmajām izmaksām, t.i. 1 920 EUR.

Projekta ietvaros plānots iegādāties RIB tipa 380 cm garu motorlaivu ar elektro 9,9hp motoru, uzlādējamu no elektro tīkla, kas palīdzēs airēt gribētāju apmācības procesā nodrošināt drošību uz ūdens.

Pamatojoties uz Pašvaldību likuma 4.panta pirmās daļas 4.punktu un ceturto daļu, 10.panta pirmās daļas ievaddaļu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Piešķirt biedrībai “Salacgrīvas ūdens sporta-atpūtas biedrība”, reģistrācijas numurs 40008209298, līdzfinansējumu projekta “Elektriskā motorlaiva treniņu drošības procesu nodrošināšanai” īstenošanai 10% apmērā no projekta kopējām izmaksām, tas ir 1 920 *euro* (viens tūkstotis deviņi simti divdesmit eiro), no Limbažu novada pašvaldības 2023.gada budžetā rezervētā finansējuma biedrību projektu līdzfinansēšanai.
2. Lēmumā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”
3. Atbildīgos par grozījumu iekļaušanu budžetā noteikt Finanšu un ekonomikas nodaļas ekonomistus.
4. Uzdot Juridiskajai nodaļai sagatavot līgumu par šī lēmuma 1.punktā norādītā finansējuma piešķiršanu, nosakot piešķirtā līdzfinansējuma izlietojuma atskaišu iesniegšanas kārtību un organizēt līguma slēgšanu.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 13.

**Par video novērošanas ierīkošanu Limbažu muzeja ekspozīciju un izstāžu zālēs Burtnieku ielā 7, Limbažos**

Ziņo Jānis Bakmanis un Agris Blumers

Limbažu muzejs 2023. gada 9. martā ir saņēmis Limbažu novada Kultūras pārvaldes rīkojumu Nr. 1.5/23/5 par Funkciju audita ieteikumu ieviešanu līdz 2023. gada 31. martam. Saskaņā ar “Limbažu muzeja funkciju audita” 11.11.2022. ziņojuma ieteikuma punktu Nr. 1., ir veiktas izmaiņas Limbažu muzeja amatu sarakstā, samazinot zāļu uzraugu skaitu, vienlaikus paredzot ierīkot video novērošanu ekspozīciju un izstāžu zālēs.

Limbažu muzejs lūdz piešķirt papildus finansējumu 3550,00 EUR apmērā no Limbažu novada pašvaldības budžeta videonovērošanas ierīkošanas pakalpojuma saņemšanai Limbažu muzeja ekspozīciju un izstāžu zālēs (6 zāles) Burtnieku ielā 7, pēc cenu aptaujas izsludināšanas un saņemto piedāvājumu izvērtēšanas.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Pašvaldību likuma 4.panta pirmās daļas 5.punktu un ceturto daļu, 10.panta pirmās daļas ievaddaļu un 21.punktu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu 3550,00 EUR apmērāLimbažu muzejam video novērošanas kameru ierīkošanai, finansējumu paredzot no Limbažu novada pašvaldības līdzekļiem neparedzētiem gadījumiem.
2. Lēmuma 1.punktā minētās izmaiņas iekļaut uz kārtējo Limbažu novada domes sēdi lēmuma projektā “Grozījumi Limbažu novada pašvaldības domes 2023.gada 23.februāra saistošajos noteikumos Nr.2 “Par Limbažu novada pašvaldības 2023.gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu muzeja direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 14.

**Par Limbažu novada pašvaldības amatpersonu dienesta transportlīdzekļu** **degvielas limitu un patēriņu normu noteikšanu**

Ziņo Agris Blumers, debatēs piedalās Māris Beļaunieks, Didzis Zemmers, Artis Ārgalis

Uzklausījusi Limbažu novada pašvaldības izpilddirektora vietnieka A. Blumera informāciju par nepieciešamību noteikt jaunus degvielas limitus Limbažu novada pašvaldības vadības dienesta transportlīdzekļiem, pamatojoties uz Limbažu novada domes 2023.gada 26.janvāra iekšējiem noteikumiem Nr. 3 “Par transportlīdzekļu izmantošanu un izdevumu uzskaites kārtību Limbažu novada pašvaldībā” 18. un 42.1. punktu, Publiskas personas finanšu līdzekļu un mantas izšķērdēšanas novēršanas likuma 3. panta 1. punktu, Pašvaldību likuma 10. panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Noteikt Limbažu novada pašvaldības amatpersonu dienesta transportlīdzekļu degvielas limitus un patēriņu normas saskaņā ar pielikumu.
2. Uzdot Limbažu novada pašvaldības Domes priekšsēdētājam izdot rīkojumu par Limbažu novada pašvaldības domes priekšsēdētāja vietnieku, Limbažu novada pašvaldības izpilddirektora un tā vietnieka transportlīdzekļa garāžas vai stāvvietas adreses noteikšanu.
3. Uzdot Limbažu novada pašvaldības Domes priekšsēdētāja pirmajam vietniekam izdot rīkojumu par Limbažu novada pašvaldības Domes priekšsēdētāja transportlīdzekļa garāžas vai stāvvietas adreses noteikšanu.
4. Atcelt Limbažu novada domes 2021. gada 29. jūlija lēmumu Nr. 88 “Par degvielas limitiem Limbažu novada pašvaldības vadības dienesta transportlīdzekļiem” (protokols Nr.4, 50.§).
5. Atbildīgo par lēmuma izpildi noteikt Limbažu novada pašvaldības izpilddirektora vietnieku.
6. Līdz domes sēdei precizēt pielikumu un lēmuma projektu virzīt izskatīšanai Limbažu novada domes sēdē.

Deputāts Didzis Zemmers balso vārdiski “PAR”.

# 15.

**Par pamatlīdzekļu iegādi no Katvaru pagasta 2023. gada bāzes budžeta**

Ziņo Mārtiņš Grāvelsiņš, debatēs piedalās Rūdolfs Pelēkais

Limbažu novada pašvaldības Katvaru pagasta pakalpojumu sniegšanas centra vadītājs Mārtiņš Grāvelsiņš informē, ka kļūdas dēļ netika sagatavots lēmumprojekts par budžeta grozījumiem uz 2022. gada decembra domes sēdi. Proti, 2022. gada decembrī tika iegādāts sniega pūtējs, kas paredzēts laukumu un ietvju tīrīšanai, par 999 EUR, bet atmaksa ir veikta no 2023. gada budžeta.

2023. gada bāzes budžetā nav plānota šāda iegāde. Lai segtu šo finansējumu ir atrasts Katvaru pagasta pakalpojumu sniegšanas centra teritoriju uzturēšanas budžeta pozīcijā pakalpojumi 999 EUR apmērā.

Pamatojoties uz Pašvaldību likuma 4.panta pirmās daļas 2. punktu, ceturto daļu, 10.panta pirmās daļas ievaddaļu un likuma „Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Veikt grozījumus Katvaru pagasta pakalpojumu sniegšanas centra 2023. gada uzturēšanas tāmē, plānoto finansējumu budžeta pozīcijā pakalpojumi, 999,00 EUR apmērā, grozīt uz pamatlīdzekļu iegādi, lai nosegtu radušos pārtēriņu.
2. Lēmumā minētās izmaiņas iekļaut uz kārtējo domes sēdi lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgā par lēmuma izpildi ir Katvaru pagasta pakalpojumu sniegšanas centra vadītāju.
5. Kontroli par lēmuma izpildi uzdot Limbažu novada pašvaldības izpilddirektoru.

# 16.

**Par projekta “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” Nr. EKII 7/9 iekļaušanu budžetā**

Ziņo Māris Beļaunieks

Limbažu novada pašvaldība un Sabiedrība ar ierobežotu atbildību “Vides investīciju fonds”, pamatojoties uz Vides investīciju fonda 2023.gada 20.marta lēmumu Nr. EKII-7/9 “Par projekta “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” iesnieguma apstiprināšanu”, 2023.gada 4.aprīlī ir noslēgušas līgumu par Emisijas kvotu izsolīšanas instrumenta (turpmāk – EKII) finansējuma piešķiršanu projektam “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” Nr. EKII-7/9 (turpmāk – Projekts), Projekta īstenošanas kārtību un Projekta uzraudzību (turpmāk – Līgums).

Līgumā noteikts, ka Projekta kopējās izmaksas ir EUR 351 375,59, no tām Projekta attiecināmās izmaksas ir EUR 351 375,59, EKII finanšu līdzekļi ne vairāk kā 59% no attiecināmajām izmaksām, nepārsniedzot EUR 207 311,60, finansējuma saņēmēja līdzfinansējums ir ne mazāk kā 41% no attiecināmajām izmaksām, jeb ne mazāk par EUR 144 063,99. Pašvaldībai pieejamais avansa maksājums ir 30% no piešķirtā EKII finansējuma, nepārsniedzot EUR 62 193,48.

Limbažu novada domes 2022. gada 3. oktobra lēmumā Nr. 984 “Par Limbažu novada pašvaldības dalību Emisijas kvotu izsolīšanas instrumenta finansēto projektu atklātā konkursā “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā”” noteikts, ka Projekta apstiprināšanas gadījumā projekta vadītāja pienākumus veic Attīstības un projektu nodaļas vadītājs Ģirts Ieleja.

Pamatojoties uz Pašvaldību likuma 4.panta pirmās daļas 2. un 22.punktu, 10.panta pirmās daļas ievaddaļu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Iekļaut 2023.gada budžetā projektam “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” Nr. EKII 7/9 piešķirto EKII finansējumu EUR 207 311,60 apmērā.
2. Limbažu novada pašvaldības līdzfinansējumu EUR 144 063,99 plānots nodrošināt, ņemot aizņēmumu Valsts kasē 2023. gadā.
3. Pēc Limbažu novada pašvaldības atklāta konkursa “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā” rezultātu apstiprināšanas, projekta vadītājam veikt precizējumus Projekta budžetā un sagatavot lēmumprojektu par aizņēmuma pieprasīšanu valsts kasē.
4. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
5. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
6. Kontroli par lēmuma izpildi uzdot veikt Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

Deputāts Didzis Zemmers balso vārdiski “PAR”.

Deputāts Jānis Bakmanis balso vārdiski “PAR”.

# 17.

**Limbažu apvienības pārvaldes ieņēmumu no nekustamā īpašuma atsavināšanas iekļaušanu budžetā**

Ziņo Artis Ārgalis, debatēs piedalās Rūdolfs Pelēkais, Ainārs Liniņš

Limbažu novada pašvaldības izpilddirektors informē, ka 2023.gadā periodā līdz 06.04.2023. Limbažu apvienības pārvalde saņēmusi 55’570 euro no nekustamā īpašuma atsavināšanas. Atbilstoši “ Limbažu novada pašvaldības īpašumā vai valdījumā esošo nekustamo īpašumu pārvaldīšanas un atsavināšanas koncepcijai”, kura apstiprinātā 26.01.2023., lēmums Nr. 2 (protokols Nr.2,2) 29.1. punktā noteiktajam ierosinu 50% t.i. 27’785 euro novirzīt uz Limbažu novada pašvaldības nesadalīto naudas atlikumu, savukārt atlikušos 27’785 euro atļaut izlietot Limbažu apvienības pārvaldes Skultes pagasta pakalpojumu sniegšanas centram.

Skultes pagasta pakalpojumu sniegšanas centra vadītājs Ainārs Liniņš informē, ka ir nepieciešams veikt ieejas mezglu pārbūves darbus Skultes pagasta pakalpojumu sniegšanas centra administratīvajai ēkai, adrese: “Pagastmāja”, Mandegas, Skultes pagasts, Limbažu novads. Ikdienā iedzīvotāju plūsma ir liela, jo tiek saņemti pakalpojumi gan no SIA “Skultes doktorāts”, gan VAS “Latvijas pasts”, gan Skultes bibliotēka, gan Limbažu novada Sociālā dienesta. Veselības inspekcija 2022.gada 30.marta kontroles aktā Nr.00153422 ir aizrādījusi par neatbilstībām vides pieejamības nodrošināšanā pamatojoties uz 20.01.2009 Ministru kabineta noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”.

2023.gada marta mēnesī tika veikta cenu aptauja “Ieejas mezgla pārbūve Skultes pagastā”, lai noskaidrotu ieejas mezglu pārbūves izmaksas. Cenu aptaujā tika saņemti divi piedāvājumi no kuriem lētākā piedāvājuma summa ir 6755,43 EUR ar iekļautu pievienotās vērtības nodokli.

Pamatojoties uz Pašvaldību likuma 4.panta pirmās daļas 2. un 12.punktu un ceturto daļu, 10.panta pirmās daļas ievaddaļu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu apvienības pārvaldes ieņēmumu plānā 55’570 *euro* no īpašumu atsavināšanas.
2. 50%, jeb 27’785 *euro*, no plānotiem ieņēmumiem, novirzīt uz Limbažu novada pašvaldības nesadalīto naudas atlikumu.
3. Piešķirt 6’756 *euro* ieejas mezglu pārbūves darbiem Skultes pagasta pakalpojumu sniegšanas centra administratīvai ēkai, adrese: “Pagastmāja”, Mandegas, Skultes pagasts, Limbažu novads.
4. Piešķirt 21’029 *euro* Skultes pagasta pakalpojumu sniegšanas centramielu apgaismojuma izbūves darbiem Skultes pagastā.
5. Atbildīgo par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
6. Atbildīgo par lēmuma 3. un 4. punkta izpildi noteikt Limbažu novada apvienības Skultes pagasta pakalpojumu sniegšanas centra vadītāju Aināru Liniņu.
7. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
8. Lēmuma projektu virzīt izskatīšanai Limbažu novada domes sēdē.

# 18.

**Par Limbažu apvienības pārvaldes pagastu pakalpojumu sniegšanas centru 2023. gada budžeta grozījumiem**

Ziņo Ināra Lazdiņa

Limbažu novada pašvaldības Finanšu un ekonomikas nodaļas galvenā ekonomiste I. Lazdiņa informē, ka 2023.gada 26.janvārī apstiprināti jauni visa novada teritoriju aptveroši iekšējie noteikumi “Par transportlīdzekļu izmantošanu un izdevumu uzskaites kārtību Limbažu novada pašvaldībā” (lēmums Nr. 3). Šobrīd tikai Limbažu apvienības pārvaldes teritorijas pakalpojumu sniegšanas centriem, kuri nodrošina skolēnu pārvadājuma pakalpojumus, nav nodalīti skolēnu transporta izdevumi no teritorijas uzturēšanas izdevumiem. Lai turpinātu sakārtot uzskaiti atbilstoši Ministru kabineta noteikumiem ir nepieciešams veikt grozījumus Limbažu apvienības pārvaldes pagastu pakalpojumu sniegšanas centru 2023. gada budžetos - plānoto finansējumu skolēnu autobusu remontam, apdrošināšanai, degvielai, remontmateriāliem ir nepieciešams grozīt no 06.600 “Pārējā citur neklasificētā teritoriju un mājokļu apsaimniekošanas darbība” uz atbilstošu funkcionālo kategoriju – 09.610 “Izglītojamo pārvadājumu pakalpojumus”. Plānotais finansējums šoferu atlīdzībai starp valdības funkcijām tiks precizēts kopā ar atalgojuma izmaiņām, kuras plānots piemērot ar aprīļa mēnesi.

Pamatojoties uz Ministru kabineta 2005. gada 13. decembra noteikumiem Nr. 934 “Noteikumi par budžetu izdevumu klasifikāciju atbilstoši funkcionālajām kategorijām”, likuma „Par pašvaldību budžetiem” 30.pantu, Pašvaldību likuma 4.panta pirmās daļas 4.punktu, 10.panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu apvienības pārvaldes pagastu pakalpojumu sniegšanas centru 2023. gada budžetos, plānoto finansējumu skolēnu autobusu remontam, apdrošināšanai, degvielai, remontmateriāliem grozīt no funkcionālās kategorijas 06.600 “Pārējā citur neklasificētā teritoriju un mājokļu apsaimniekošanas darbība” uz funkcionālo kategoriju 09.610 “Izglītojamo pārvadājumu pakalpojumi” atbilstoši sagatavotam pielikumam.
2. Lēmumā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”, šo lēmumu atsevišķi nevirzot uz domes sēdi.
3. Atbildīgos par grozījumu iekļaušanu 2023.gada budžetā noteikt Finanšu un ekonomikas nodaļas ekonomistus.
4. Kontroli par lēmuma izpildi uzdot veikt Limbažu novada pašvaldības izpilddirektoram.

# 19.

**Alojas apvienības pārvaldes ieņēmumu no nekustamā īpašuma atsavināšanas iekļaušanu budžetā**

Ziņo Rihards Būda, debatēs piedalās Rūdolfs Pelēkais, Ināra Lazdiņa, Māris Beļaunieks

Alojas apvienības pārvaldes vadītāja pienākumu izpildītājs informē, ka 2023. gadā periodā līdz 14.04.2023. Alojas apvienības pārvalde saņēmusi 10 090,00 *euro* no nekustamā īpašuma atsavināšanas. Atbilstoši “Limbažu novada pašvaldības īpašumā vai valdījumā esošo nekustamo īpašumu pārvaldīšanas un atsavināšanas koncepcijai”, kura apstiprināta 26.01.2023. ar lēmumu Nr. 2 (protokols Nr.2, 2.), 29.1. punktā noteiktajam, ierosinu 50% t.i. 5045,00 *euro* novirzīt uz Limbažu novada pašvaldības nesadalīto naudas atlikumu, savukārt atlikušos 5045,00 euro atļaut izlietot sociālā dzīvokļa remontam Staiceles pilsētā.

Pamatojoties uz Limbažu novada pašvaldības 27.01.2022. iekšējo noteikumu Nr. 1 “Noteikumi par iepirkumu organizēšanas kārtību Limbažu novada pašvaldībā” 28. punktu, izvērtējot iesniegtos piedāvājumus, lētākais piedāvājums sociālā dzīvokļa remontam Lielā ielā 25-2, Staicelē, Limbažu novadā ir 9877,79 EUR, ieskaitot PVN.

Ņemot vērā augstāk minēto Alojas apvienības pārvalde lūdz piešķirt finansējumu 5045,00 EUR (pieci tūkstoši četrdesmit pieci eiro) apmērā Staiceles pilsētas un pagasta pakalpojumu sniegšanas centram sociālā dzīvokļa remontam Lielā ielā 25-2, Staicelē, Limbažu novadā.

Pamatojoties uz Pašvaldību likuma 4.panta pirmās daļas 10.punktu un ceturto daļu, 10.panta pirmās daļas ievaddaļu un likuma “Par pašvaldību budžetiem” 30.pantu, **atklāti balsojot: PAR** – 4 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais), **PRET –** nav, **ATTURAS –** deputāts Didzis Zemmers, komiteja **NOLEMJ:**

1. Iekļaut Alojas apvienības pārvaldes ieņēmumu plānā 10 090,00 *euro* no īpašumu atsavināšanas.
2. 50%, jeb 5045,00 *euro*, no plānotiem ieņēmumiem novirzīt uz Limbažu novada pašvaldības nesadalīto naudas atlikumu.
3. Piešķirt finansējumu 5045,00 EUR (pieci tūkstoši četrdesmit pieci eiro) apmērā Alojas apvienības pārvaldes Staiceles pilsētas un pagasta pakalpojumu sniegšanas centram sociālā dzīvokļa remontam Lielā ielā 25-2, Staicelē, Limbažu novadā.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Atbildīgo par lēmuma 3. punkta izpildi noteikt Alojas apvienības pārvaldes Staiceles pilsētas un pagasta pakalpojumu sniegšanas centra vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 20.

**Par grozījumiem Limbažu novada domes 2023. gada 23. februāra lēmumā Nr.134 “Par tirgu un tirdziņu organizēšanu Limbažu pilsētā 2023. gadā” (protokols Nr.3, 66.)**

Ziņo Ilze Millere

Ņemot vērā, ka Limbažu novada pašvaldības aģentūras „LAUTA” plāno organizēt tirdziņus, nepieciešams veikt izmaiņas Limbažu novada domes 2023. gada 23. februāra lēmumā Nr. 134 (protokols Nr.3, 66.) “Par tirgu un tirdziņu organizēšanu Limbažu pilsētā 2023.gadā”.

Iepazinusies ar Limbažu novada pašvaldības aģentūras „LAUTA” direktores Ilzes Milleres sniegto informāciju, pamatojoties uz Ministru Kabineta 2010. gada 12. maija noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Limbažu novada domes 2021. gada 25. novembra saistošajiem noteikumiem Nr.29 “Par Limbažu novada pašvaldības nodevām” un Limbažu novada domes 2021. gada 25. novembra saistošajiem noteikumiem Nr.35 „Par kārtību, kādā tiek saskaņota un organizēta ielu tirdzniecība Limbažu novada administratīvajā teritorijā”, Pašvaldību likuma 10.panta pirmās daļas ievaddaļu **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Izdarīt Limbažu novada domes 2023. gada 23. februāra lēmumā Nr. 134 “Par tirgu un tirdziņu organizēšanu Limbažu pilsētā 2023. gadā” šādus grozījumus:
	1. papildināt lēmuma 1. punkta tabulu ar jaunu rindu:

|  |  |  |
| --- | --- | --- |
| **Pasākuma nosaukums** | **Norises datums** | **Norises vieta****Limbažu pilsētā** |
| Reņģu tirgus | 5.augustā | Hanzas parks |

* 1. aizstāt lēmuma 1. punkta tabulas 6. augusta ierakstu ar jaunu ierakstu šādā redakcijā:

|  |  |  |
| --- | --- | --- |
| **Pasākuma nosaukums** | **Norises datums** | **Norises vieta****Limbažu pilsētā** |
| Zivju tirgus\* | 6.augustā\* | Limbažu Lielezera pludmale\* (\*tirgus pasākuma ietvaros tiek organizēts projekta atbalsta gadījumā) |

* 1. papildināt lēmumu ar 10. punktu šādā redakcijā:

“10. Atbildīgo par Reņģu un Zivju tirgus organizēšanu Limbažos noteikt Limbažu novada pašvaldības aģentūras “LAUTA” Limbažu novada publisko ūdeņu apsaimniekošanas nodaļas “Alda” vadītāju Jāni Remesu.”

* 1. papildināt lēmumu ar 11. punktu šādā redakcijā:

“11. Noteikt ielas tirdzniecības maksu tirdziņiem Burtnieku kvartālā saskaņā ar Limbažu novada pašvaldības aģentūras “LAUTA” maksas pakalpojumu cenrādi, kas apstiprināts ar Limbažu novada pašvaldības domes 2021. gada 23. decembra saistošajiem noteikumiem Nr.43.”

* 1. papildināt lēmumu ar 12. punktu šādā redakcijā:

“12. Atbildīgo par tirdziņu organizēšanu Burtnieku kvartālā Limbažos noteikt Limbažu novada pašvaldības aģentūras “LAUTA” Limbažu novada tūrisma mārketinga speciālistu Ingu Evertovski.”

1. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
2. Lēmuma projektu virzīt izskatīšanai Limbažu novada domes sēdē.

# 21.

**Par finansējumu bērnu rotaļu laukumam Limbažu Lielezera pludmalē**

Ziņo Ilze Millere, debatēs piedalās Rūdolfs Pelēkais, Māris Beļaunieks, Artis Ārgalis,

Jānis Bakmanis

Limbažu novada pašvaldības aģentūras “LAUTA” 2023. gada budžetā apstiprināti 15 000 EUR “Bērnu rotaļu laukums Limbažu pludmalē izveidei”. (Struktūra: 436, Limbažu novada publisko ūdeņu apsaimniekošanas nodaļa “Alda”).

Veikts iepirkums “Bērnu rotaļu laukuma izbūve, aprīkojuma piegāde un uzstādīšana Limbažu Lielezerā, Limbažos, Limbažu novadā”, iepirkuma identifikācijas Nr. LNP 2023/40. Limbažu novada pašvaldības Iepirkumu komisija 2023. gada 29. martā pieņēmusi lēmumu (Sēdes prot. Nr. 40 – 3) par uzvarētāju, kuram būtu piešķiramas līguma slēgšanas tiesības iepirkumā, jo tā piedāvājums un kvalifikācija atbilst iepirkuma nolikumā norādītajām prasībām, un ir piedāvājums ar viszemāko cenu atzīt pretendentu par kopējo līgumcenu 14 691,48 EUR (četrpadsmit tūkstoši seši simti deviņdesmit viens *euro* un 48 centi) bez PVN. Kopējā līguma cena ar PVN ir 17 76,69 EUR, nepieciešamais papildus finansējums ir 2776,69 EUR. Limbažu novada pašvaldības aģentūras “LAUTA” budžeta pozīcijā “5 Limbažu Lielezera pludmales soli” piešķirts finansējums 3750,00 EUR apmērā.

Iepazinusies ar Limbažu novada pašvaldības aģentūras „LAUTA” direktores I. Milleres informāciju, pamatojoties uz Pašvaldību likuma 4.panta pirmās daļas 2. un 6.punktu, ceturto daļu, 10.panta pirmās daļas ievaddaļu un likuma „Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības aģentūras “LAUTA” budžetā, pārvirzot nepieciešamo papildus finansējumu 2776,69 EUR (divi tūkstoši septiņi simti septiņdesmit seši eiro un 69 centi) apmērā no piešķirtā finansējuma pozīcijā “5 Limbažu Lielezera pludmales soli” proporcionāli budžetam, samazinot plānoto solu skaitu.
2. Lēmuma 1.punktā minētās izmaiņas iekļaut uz kārtējo Limbažu novada domes sēdi lēmuma projektā “Grozījumi Limbažu novada pašvaldības domes 2023.gada 23.februāra saistošajos noteikumos Nr.2 “Par Limbažu novada pašvaldības 2023.gada budžetu”.
3. Atbildīgos par grozījumu veikšanu 2023.gada budžetā noteikt Finanšu un ekonomikas nodaļas ekonomistus.
4. Atbildīgo par bērnu rotaļu laukuma izbūvi, aprīkojuma piegādi un uzstādīšanu Limbažu Lielezerā noteikt Limbažu novada pašvaldības aģentūras „LAUTA” Limbažu novada publisko ūdeņu apsaimniekošanas nodaļas vadītāju Jāni Remesu.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Līdz domes sēdei precizēt lēmuma projektu un virzīt izskatīšanai Limbažu novada domes sēdē.

# 22.

**Par grozījumiem Limbažu novada pašvaldības domes 27.10.2022. lēmumā Nr. 1000** **“Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi”**

Ziņo Rūdolfs Pelēkais un Ilze Rubene, debatēs piedalās Māris Beļaunieks, Ināra Lazdiņa,

Dāvis Melnalksnis

Saskaņā ar Limbažu novada pašvaldības domes 2022. gada 27. oktobra lēmumu ir uzsākta Limbažu novada sociālā atbalsta un veselības veicināšanas stratēģijas 2023.-2030. gadam izstrāde – notikušas darba grupu sanāksmes, tiek apzināts tajā ietveramo datu apjoms. Datu apstrādei un stratēģijas satura izstrādei nepieciešama speciālista/ ārpakalpojuma piesaiste, Limbažu novada Sociālajā dienestā nav resursa šādas stratēģijas sagatavošanai, turklāt nepieciešams izdarīt grozījumus darba grupas sastāvā.

Limbažu novada Sociālais dienests šobrīd apzina stratēģijas izstrādei nepieciešamo līdzekļu apjomu un iespējamā ārpakalpojuma sniedzēju. 2023. gada budžetā līdzekļi šim mērķim nav plānoti. Kad noslēgsies cenu aptauja šī pakalpojuma izmaksu un piegādātāja noskaidrošanai, nepieciešamie budžeta līdzekļi tiks papildus pieprasīti, lai nodrošinātu Līguma slēgšanu.

Lūgums darba grupas 2022. gada 27. oktobra apstiprinātajā sastāvā izdarīt grozījumus, par darba grupas vadītāju nosakot Rūdolfu Pelēko.

Ņemot vērā iepriekš minēto, kā arī to, ka ar Pašvaldību likuma stāšanos spēkā ir mainījusies tās spēkā stāšanās procedūra, lūdzam pagarināt stratēģijas izstrādes termiņu līdz 2023. gada 31. oktobrim.

Pamatojoties uz Pašvaldību likuma 4.panta pirmās daļas 6. un 9.punktu, 10.panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības domes 2022. gada 27. oktobra lēmumā Nr. 1000 “Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi” (protokols Nr.16, 6.):
	1. izteikt lēmuma 1.1. punktu šādā redakcijā:

“1.1. Rūdolfs Pelēkais - Limbažu novada pašvaldības Domes deputāts; Sociālo un veselības jautājumu komitejas vadītājs; Onkoloģisko pacientu atbalsta biedrības “Dzīvības koks” Limbažu novada reģionālās nodaļas vadītājs – darba grupas vadītājs;”;

* 1. izteikt lēmuma 1.2. punktu šādā redakcijā:

“1.2. Ilze Rubene - Limbažu novada Sociālā dienesta vadītāja;”;

* 1. izteikt lēmuma 5. punktu šādā redakcijā:

“5. Limbažu novada Sociālā atbalsta un veselības veicināšanas stratēģija 2023.-2030.gadam iesniedzama apstiprināšanai Limbažu novada domē līdz 2023.gada 31.oktobrim.”.

1. Atbildīgo par lēmuma izpildi noteikt Limbažu novada Sociālā dienesta vadītāju.
2. Kontroli par lēmuma izpildi uzdot Limbažu novada pašvaldības izpilddirektoram.
3. Līdz domes sēdei precizēt lēmuma projektu un virzīt izskatīšanai Limbažu novada domes sēdē.

# 23.

**Par līgumu slēgšanu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem**

Ziņo Jānis Bakmanis un Sigita Upmale

Limbažu novada pašvaldībā ir saņemts Valmieras novada pašvaldības Līgums Nr. 09.821/7.4.7/23/45 par pašvaldību savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem 2023. gadā (Reģ. 29.03.2023, Nr. 4.8.1/23/2073). Valmieras novada pašvaldība, pamatojoties uz Valmieras novada pašvaldības domes 2023. gada 31. janvāra lēmumu Nr.3 (protokols Nr.1, 10.§) „Par Valmieras novada pašvaldības savstarpējiem norēķiniem par izglītības iestāžu sniegtajiem pakalpojumiem 2023. gadā”, ir apstiprinājusi viena audzēkņa izmaksas Valmieras Dizaina un mākslas vidusskolā 49, 98 EUR (četrdesmit deviņi eiro, 98 centi) mēnesī, gadā – 599,80 EUR (pieci simti deviņdesmit deviņi eiro, 80 centi). Pēc Valsts izglītības informācijas sistēmā reģistrētās informācijas Valmieras Dizaina un mākslas vidusskolā šajā mācību gadā mācās 15 audzēkņi, kuru deklarētā dzīvesvieta ir Limbažu novads. Noslēdzot līgumu par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem, pašvaldības 2023. gada budžetā šim mērķim būtu nepieciešami 8996,40 EUR (astoņi tūkstoši deviņi simti deviņdesmit seši eiro, 40 centi)

Ņemot vērā, ka Valmieras Dizaina un mākslas vidusskola ir profesionālās izglītības iestāde, tad attiecībā uz pašvaldību savstarpējiem norēķiniem par konkrētās izglītības iestādes sniegtajiem pakalpojumiem ir piemērojams Ministru kabineta 28.06.2016 noteikumu Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 3. punktā noteiktais, ka *“pašvaldības pēc vienošanās* ***var slēgt līgumus*** *par pašvaldību savstarpējiem norēķiniem par interešu izglītības, profesionālās izglītības un profesionālās ievirzes izglītības iestāžu sniegtajiem pakalpojumiem*.” Tādējādi līguma slēgšana par profesionālās izglītības iestādes sniegtajiem pakalpojumiem uzskatāma par pašvaldības brīvu iniciatīvu.

Pamatojoties uz Pašvaldību likuma, 10. panta pirmās daļas ievaddaļu un Ministru kabineta 28.06.2016 noteikumu Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 3. punktu, **atklāti balsojot: PAR** – 4 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais), **PRET –** nav, **ATTURAS –** deputāts Didzis Zemmers, komiteja **NOLEMJ:**

1. Neslēgt līgumu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem.
2. Atbildīgā par lēmuma izpildi ir Limbažu novada Izglītības pārvaldes vadītāja.
3. Lēmuma projektu virzīt izskatīšanai Limbažu novada domes sēdē.

# 24.

**Par papildus finansējuma piešķiršanu Limbažu apvienības pārvaldes 2023. gada budžetā**

Ziņo Edmunds Liepiņš, debatēs piedalās Māris Beļaunieks, Ināra Lazdiņa

Plānojot 2023. gada budžetu tika telefoniski veikta tirgus izpēte, lai noskaidrotu pārvietojamo tualešu izmaksas 2023. gadā.

Tirgus izpētes rezultātā secināts, ka prognozējams 15% izmaksu pieaugums, kas varētu sastādīt apmēram 4000 EUR. Pašreiz ir veikta cenu aptauja un lētākais piedāvājums, pēc mūsu vajadzībām, kuru iesniedzis pretendents SIA “TOI TOI Latvija”, ir 10 933,00 EUR ieskaitot PVN. No kopējās summas 537,24 EUR paredzēti pasākumam, kuru organizē un tualešu izmaksas sedz Limbažu BJC (Limbažu Bērnu un jauniešu centrs) un 537,24 EUR pasākumam, kuru organizē un tualešu izmaksas sedz Limbažu novada Izglītības pārvalde.

Limbažu apvienības pārvaldes Limbažu pilsētas budžetā, kas paredzēts pārvietojamo tualešu nomai un apkopei, nepieciešami papildus līdzekļi 5858,52 EUR apmērā.

Ņemot vērā augstāk minēto, Limbažu apvienības pārvalde lūdz piešķirt papildu finansējumu 5860 EUR (pieci tūkstoši astoņi simti sešdesmit eiro, 00 centi) apmērā pārvietojamo tualešu īrei un uzkopšanai.

Pamatojoties uz Pašvaldību likuma 4.panta pirmās daļas 2.punktu un ceturto daļu, 10.panta pirmās daļas ievaddaļu, likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Piešķirt papildus finansējumu Limbažu apvienības pārvaldei 5860,00 eiro (pieci tūkstoši astoņi simti sešdesmit eiro un 00 centi) pārvietojamo tualešu īrei un uzkopšanai, no Limbažu novada pašvaldības 2023.gada budžeta nesadalītā atlikuma.
2. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
3. Atbildīgo par lēmuma izpildi noteikt Limbažu apvienības pārvaldes vadītāja vietnieku.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 25.

**Par valsts budžeta finansējuma Ukrainas civiliedzīvotāju ēdināšanas atbalstam izglītojamiem iekļaušanu pašvaldības budžetā**

Ziņo Jana Beķere

Pamatojoties uz Ukrainas civiliedzīvotāju atbalsta likuma 131.panta septīto daļu un Ministru kabineta 2019. gada 10. decembra noteikumiem Nr. 614 "Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” (turpmāk – Noteikumi Nr.614), Izglītības un zinātnes ministrijas 2023.gada 6.aprīļa rīkojumu Nr. 1-2e/23/103, lai nodrošinātu Ukrainas civiliedzīvotājiem, kuri 2022. gada 1. septembrī reģistrēti Valsts izglītības informācijas sistēmā ar apakšstatusu "Ukrainas civiliedzīvotājs" finansējumu izglītojamo ēdināšanas pakalpojuma nodrošināšanai laikposmam no 2023. gada 1. janvāra līdz 2023. gada 31. maijam, nepieciešams piešķirto valsts budžeta finansējumu **EUR 1010,50** apmērā iekļaut Limbažu novada pašvaldības Limbažu vidusskolas budžetā, vienlaikus paredzot augstāk minēto summu iekļaušanu Limbažu novada pašvaldības budžetā.

Ņemot vērā minēto, kā arī pamatojoties uz Pašvaldību likuma 10.panta pirmās daļas 21.punktu, Ukrainas civiliedzīvotāju atbalsta likuma 8. panta pirmo daļu, 131.panta septīto daļu un Noteikumu Nr.614 7. un 9.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Palielināt Limbažu vidusskolas 2023. gada mērķdotācijas ieņēmumu un izdevumu plānu Ukrainas civiliedzīvotāju ēdināšanai par EUR 1010,50.
2. Noteikt atbildīgo par finansējuma izlietojumu atbilstoši finansējuma piešķīrēja nosacījumiem Limbažu vidusskolas direktoru Ziedoni Rubezi.
3. Piešķirto finansējumu iekļaut kārtējā domes sēdes lēmuma projektā “Grozījumi Limbažu novada pašvaldības domes 2023.gada 23.februāra Limbažu novada pašvaldības saistošajos noteikumus Nr.2 „Par Limbažu novada pašvaldības 2023. gadabudžetu””
4. Atbildīgos par finansējuma iekļaušanu budžetā un pārskata iesniegšanu par finansējuma izlietošanu, izmantojot Valsts kases e-pakalpojumu "ePārskati" noteikt Finanšu un ekonomikas nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 26.

**Par līdzfinansējuma piešķiršanu saņemtajiem pieteikumiem daudzdzīvokļu dzīvojamo māju un tām piesaistīto zemesgabalu infrastruktūras uzlabošanai**

Ziņo Anna Siliņa

Limbažu novada pašvaldībā atbilstoši 2021.gada 25.novembra saistošajiem noteikumiem Nr. 28 “Par Limbažu novada pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju un tām piesaistīto zemesgabalu infrastruktūras uzlabošanai” (turpmāk – Saistošie noteikumi) līdz šī gada 15.martam saņemti desmit daudzdzīvokļu dzīvojamo māju apsaimniekotāju pieteikumi pašvaldības līdzfinansējuma saņemšanai.

Pašvaldības 2022.gada budžetā līdzfinansējums māju atbalstam atbilstoši minētajiem Saistošajiem noteikumiem paredzēts 20 000 EUR.

Ar 2023.gada 17.marta rīkojumu Nr. 4.1.1/23/111 “Par komisijas izveidi” izveidota komisija Pieteikumu atbilstības Saistošajiem noteikumiem izvērtēšanai. Komisija veikusi Pieteikumu izvērtēšanu, par to sagatavojot vērtēšanas protokolu.

Pamatojoties uz Pašvaldību likuma 4.panta pirmās daļas 10.punktu un ceturto daļu, 10. panta pirmās daļas ievaddaļu, un 2021.gada 25.novembra saistošo noteikumu Nr. 28 “Par Limbažu novada pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju un tām piesaistīto zemesgabalu infrastruktūras uzlabošanai” 21.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu no Limbažu novada pašvaldības 2023.gada budžeta pozīcijas “Pēc saistošiem noteikumiem "Par Limbažu novada pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju un tām piesaistīto zemesgabalu
infrastruktūras uzlabošana”” (budžets 2509):
	1. 3000,00 EUR (trīs tūkstoši eiro, 00 centi) SIA “NAMSAIMNIEKS”, reģistrācijas Nr. 46603000240, dzīvojamās mājas Jaunā ielā 11a, Limbažos, pārbūvei/atjaunošanai/restaurācijai.
	2. 2000,00 EUR (divi tūkstoši eiro, 00 centi) SIA “NAMSAIMNIEKS”, reģistrācijas Nr. 46603000240, dzīvojamās mājas Jaunā ielā 16, Limbažos, pārbūvei/atjaunošanai/restaurācijai.
	3. 3000,00 EUR (trīs tūkstoši eiro, 00 centi) SIA “NAMSAIMNIEKS”, reģistrācijas Nr. 46603000240, dzīvojamās mājas Jaunā ielā 3a, Limbažos, pārbūvei/atjaunošanai/restaurācijai.
	4. 2000,00 EUR (divi tūkstoši eiro, 00 centi) biedrībai “Zaļā māja”, reģistrācijas Nr. 50008212001, dzīvojamās mājas Krišjāņa Barona ielā 3, Ainažos, zemesgabala labiekārtošanai.
	5. 1460,80 EUR (viens tūkstotis četri simti sešdesmit eiro, 80 centi) apsaimniekošanas biedrībai “Liepupe 27”, reģistrācijas Nr. 40008246010, dzīvojamās mājas Skolas ielā 7, Liepupē, pārbūvei/atjaunošanai/restaurācijai un zemesgabala labiekārtošanai.
	6. 1047,20 EUR (viens tūkstotis četrdesmit septiņi eiro, 20 centi) SIA “JUMIS SP”, reģistrācijas Nr. 44103058391, dzīvojamās mājas Ģildes ielā 4, Limbažos, pārbūvei/atjaunošanai/restaurācijai.
	7. 1095,93 EUR (viens tūkstotis deviņdesmit pieci eiro, 93 centi) SIA “Alojas Saimniekserviss”, reģistrācijas Nr. 44103091517, dzīvojamās mājas “Ābeles”, Puikulē, pārbūvei/atjaunošanai/restaurācijai.
	8. 1561,36 EUR (viens tūkstotis pieci simti sešdesmit viens eiro, 36 centi) dzīvojamās mājas apsaimniekošanas biedrībai “Robežnieki”, reģistrācijas Nr. 40008155915, dzīvojamās mājas Priežu ielā 10, Limbažos, pārbūvei/atjaunošanai/restaurācijai un zemesgabala labiekārtošanai.
	9. 3000,00 EUR (trīs tūkstoši eiro, 00 centi) SIA “NAMSAIMNIEKS”, reģistrācijas Nr. 46603000240, dzīvojamās mājas Cēsu ielā 34, Limbažos, pārbūvei/atjaunošanai/restaurācijai.
	10. 1834,71 EUR (viens tūkstotis astoņi simti trīsdesmit četri eiro, 71 cents) SIA “NAMSAIMNIEKS”, reģistrācijas Nr. 46603000240, dzīvojamās mājas Jūras ielā 19a, Limbažos, pārbūvei/atjaunošanai/restaurācijai.
2. Uzdot Juridiskajai nodaļai sagatavot līgumus par finansējuma piešķiršanu, tos saskaņojot ar Finanšu un ekonomikas nodaļu.
3. Kontroli par lēmuma izpildi uzdot veikt Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 27.

**Par apkures pakalpojumu maksas pārapstiprināšanu** **katlu mājās Staiceles pilsētā un Brīvzemnieku pagastā, Limbažu novadā (katlu māja Lielā ielā 7, Lielā ielā 36, Sporta ielā 4, Staicelē, katlu māja daudzdzīvokļu dzīvojamai mājai “Ābeles,” katlu māja daudzdzīvokļu dzīvojamai mājai “ Šalkas” Brīvzemnieku pagastā)**

Ziņo SIA “Alojas Saimniekserviss” izpilddirektors Andis Matvejevs, debatēs piedalās Rūdolfs Pelēkais, Ināra Lazdiņa

Limbažu novada domes kapitālsabiedrības SIA “Alojas Saimniekserviss” izpilddirektors informē, ka ir veikts siltumenerģijas tarifu pārrēķins katlu mājās Staiceles pilsētai un Brīvzemnieku pagastam, Limbažu novadā, atbilstoši granulu cenu izmaiņām.

Sakarā ar kurināmās izejvielas, kokskaidu granulas, iepirkuma cenas samazinājumu, SIA “Alojas Saimniekservis” ir veicis siltumenerģijas tarifu pārrēķinus.

Pamatojoties uz veiktiem aprēķiniem nepieciešams veikt grozījumus Limbažu novada domes 2022. gada 22. septembrī pieņemtajā lēmumā Nr. 979, grozot lēmuma 1. punktu, nosakot siltumenerģijas tarifu Staiceles pilsētas katlu mājām:

|  |  |  |
| --- | --- | --- |
| Nr.p.k | Adrese | Tarifs EUR/MWh |
| 1. | Lielā ielā 7, Staicele |  135,87 |
| 2. | Lielā iela 36, Staicele |  143,85 |
| 3. | Sporta iela 4, Staicele |  146,48 |

un grozot lēmuma 2. punktu, nosakot siltumenerģijas tarifu dzīvojamām mājām Brīvzemnieku pagastā, Limbažu novadā:

|  |  |  |
| --- | --- | --- |
| Nr.p.k | Adrese | Tarifs EUR/MWh |
| 1. | “Ābeles,” Puikule, Brīvzemnieku pag. |  128,78  |
| 2. | “Šalkas” Ozolmuiža, Brīvzemnieku pag. |  117,66 |

Pamatojoties uz Limbažu novada pašvaldības noteikumiem Nr.4 "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība", kas apstiprināti ar Limbažu novada domes 28.10.2021. sēdes lēmumu Nr.374 (protokols Nr.8, 20.§), Pašvaldību likuma 4.panta pirmās daļas 1.punktu, 10. panta pirmās daļas ievaddaļu, otrās daļas 2.punkta b) apakšpunktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Noteikt siltumenerģijas tarifu ar 2023. gada 15. aprīli Staiceles pilsētas katlu mājām:

|  |  |  |
| --- | --- | --- |
| Nr.p.k | Adrese | Tarifs EUR/MWh |
| 1. | Lielā ielā 7, Staicele | 135,87 |
| 2. | Lielā iela 36, Staicele | 143,85 |
| 3. | Sporta iela 4, Staicele | 146,48 |

1. Noteikt siltumenerģijas tarifu ar 2023. gada 15.aprīli dzīvojamām mājām Brīvzemnieku pagastā, Limbažu novadā:

|  |  |  |
| --- | --- | --- |
| Nr.p.k | Adrese | Tarifs EUR/MWh |
| 1. | “Ābeles,” Puikule, Brīvzemnieku pag. |  128,78 |
| 2. | “Šalkas” Ozolmuiža, Brīvzemnieku pag. |  117,66 |

1. Atzīt par spēku zaudējušu Limbažu novada domes 2022. gada 22. decembra lēmumu Nr. 1332 (protokols Nr.18, 101.) “Par apkures pakalpojumu maksas pārapstiprināšanu katlu mājās Staiceles pilsētā un Brīvzemnieku pagastā, Limbažu novadā katlu māja Lielā iela 7, Lielā iela 36, Sporta iela 4 Staicelē, katlu māja daudzdzīvokļu dzīvojamai mājai “Ābeles” un katlu mājai daudzdzīvokļu dzīvojamai mājai “ Šalkas,” Brīvzemnieku pagastā, Limbažu novadā.”
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu novada domes sēdē.

# 28.

**Par papildu finansējuma piešķiršanu Limbažu Galvenās bibliotēkas terases vienkāršotai atjaunošanai**

Ziņo Džūlija Sniķere, debatēs piedalās Agris Blumers, Rūdolfs Pelēkais, Jānis Bakmanis,

Māris Beļaunieks

Limbažu Galvenā bibliotēka 2023. gada 23. martā izsludināja cenu aptauju iepirkumam “Limbažu Galvenās bibliotēkas terases vienkāršota atjaunošana”. Līdz 2023. gada 31. martam tika saņemti 4 (četri) piedāvājumi. Piedāvājums ar viszemāko cenu bija 19 598,41 EUR (bez PVN) jeb 23 714,08 EUR (ar PVN). Limbažu Galvenās bibliotēkas 2023. gada budžetā terases atjaunošanai plānotais finansējums ir 12 000 EUR (ar PVN), kas ir nepietiekams. Lai realizētu terases vienkāršoto atjaunošanu, Limbažu Galvenās bibliotēkas budžetā nepieciešams papildus finansējums 11 714,08 EUR (ar PVN).

Pamatojoties uz Pašvaldību likuma 4.panta pirmās daļas 5. punktu un ceturto daļu, 10.panta pirmās daļas ievaddaļu, likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Didzis Zemmers), **PRET –** nav, **ATTURAS –** nav, komiteja **NOLEMJ:**

1. Piešķirt papildus finansējumu Limbažu Galvenās bibliotēkas terases vienkāršotai atjaunošanai 11 714,08 (vienpadsmit tūkstoši septiņi simti četrpadsmit euro, 08 centi) apmērā no Limbažu novada pašvaldības līdzekļiem neparedzētiem gadījumiem.
2. Lēmuma 1.punktā minētās izmaiņas iekļaut uz kārtējo Limbažu novada domes sēdi lēmuma projektā “Grozījumi Limbažu novada pašvaldības domes 2023.gada 23.februāra saistošajos noteikumos Nr.2 “Par Limbažu novada pašvaldības 2023.gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmumā minēto darbu izpildi noteikt Limbažu Galvenās bibliotēkas direktori.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 29.

**Informācijas. Par aktualitātēm Limbažu novada Sociālajā dienestā**

Informē Ilze Rubene, debatēs piedalās Rūdolfs Pelēkais, Didzis Zemmers

Limbažu novada Sociālā dienesta vadītāja I. Rubene sniedz informāciju prezentācijas veidā par aktualitātēm Limbažu novada Sociālajā dienestā par 2022. gadu un 2023. gada 1. ceturksni un plānoto darbu 2023. gadā.

Iepazinušies ar informāciju, deputāti pieņem informāciju zināšanai.

# 30.

**Informācijas**

Attīstības un projektu nodaļas vadītāja vietniece attīstības jautājumos S. Kacara informē, ka pašvaldība ir saņēmusi Zivju fonda lēmumu, ar kuru ir apstiprināti četri pašvaldības iesniegtie projekti, un lūdz atļaut uz domes sēdi sagatavot lēmuma projektu.

Sēdi slēdz plkst. 15:04

Sēdes vadītājs M.Beļaunieks

Sēdes protokoliste D.Tauriņa